Crocodil, capturat și eutanasiat, în Australia, după ce a mânact un pescar.
Un pescar în vârstă de 69 de ani a dispărut în centrul Queensland. Mai multe rămășițe umane au fost descoperite în interiorul unui crocodil de 4,2 metri. Animalul a fost prins și eutanasiat de ofițeri.
Rămășițe umane au fost găsite într-un crocodil după ce un pescar în vârstă de 69 de ani a dispărut în centrul Queensland, scrie The Guardian.Un specialist a examinat crocodilul de 4,2 metri din Cairns, găsind mai multe rămășițe umane în interiorul acestuia.Animalul a fost prins și eutanasiat de ofițerii Departamentului de Mediu și Știință, sâmbătă, lângă insula Hinchinbrook. Acesta a fost găsit lângă barca răsturnată a pescarului dispărut.Bărbatul plecase la pescuit în pârâul Gayundah, lângă insula Hinchinbrook, joi, la ora 15:00. El trebuia să se întoarcă după o oră, dar nu a reușit să se întoarcă, iar soția sa a chemat poliția.Ofițerii au găsit barca răsturnată și destul de avariată, semnalele sugerând un atac de crocodil.Poliția a efectuat o percheziție folosind bărci, avioane, drone și capcane. Au fost ajutați de Serviciul de Urgență de Stat. Au găsit câteva rămășițe umane înainte de a localiza crocodilul.Investigațiile sunt în desfășurare. Ofițerii vor pregăti un raport pentru legist.